บลจ.เอ็มเอฟซี ออกกองทุน MMM-PLUSลงทุนตราสารหนี้ใน-ตปท.ขายถึง 23 ก.พ.
บลจ.เอ็มเอฟซี ออกกองทุนเปิด MMM-PLUS ลงทุนตราสารหนี้ใน-ตปท.ขายถึง 23 ก.พ.
15 ก.พ. 2559

นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุนเอ็มเอฟซี เปิดเผยว่า เอ็มเอฟซีเปิดการเสนอขายครั้งแรกของกองทุนเปิดเอ็มเอฟซี ตราสารหนี้ระยะสั้น พลัส หรือ MMM-PLUS ตั้งแต่วันนี้-23 กุมภาพันธ์นี้ ซึ่งเป็นกองทุนรวมตราสารหนี้ มีนโยบายลงงทุนในตราสารหนี้ เงินฝาก และหลักทรัพย์อื่นหรือทรัพย์สินอื่นที่เสนอขายทั้งในและต่างประเทศ โดยจะลงทุนในต่างประเทศไม่เกินร้อยละ 79 ของมูลค่าทรัพย์สินสุทธิของกองทุน ซึ่งจะซึ่งจะดำรงอายุถัวเฉลี่ยแบบถ่วงน้ำหนัก (Portfolio duration) ในขณะใดขณะหนึ่งไว้ไม่เกิน 1 ปี เพื่อลดความเสี่ยงของความผันผวนของอัตราดอกเบี้ย
ทั้งนี้ กองทุนจะเข้าทำสัญญาซื้อขายล่วงหน้า (Derivatives) เพื่อป้องกันความเสี่ยงด้านอัตราแลกเปลี่ยนเงินตราต่างประเทศตามความเหมาะสม และสภาวการณ์ในแต่ละขณะขึ้นอยู่กับดุลยพินิจของผู้จัดการกองทุน โดยกองทุนจะไม่ลงทุนในตราสารหนี้ที่มีอันดับความน่าเชื่อถือต่ำกว่าที่สามารถลงทุนได้ (non-investment Grade) ตราสารหนี้ที่ไม่ได้รับการจัดอันดับความน่าเชื่อถือ (unrated bond) และตราสารที่มีลักษณะของสัญญาซื้อขายล่วงหน้าแฝง (Structured Note)
โดยผู้ลงทุนจะมีโอกาสได้รับกำไรจากมูลค่าหน่วยลงทุนที่เพิ่มขึ้น (Capital Gain) เมื่อขายคืนหน่วยลงทุนในราคาที่สูงกว่าราคาซื้อ ซึ่งมาจากผลตอบแทนที่กองทุนได้รับจากดอกเบี้ยของตราสารหนี้ และมูลค่าที่เพิ่มขึ้นของตราสารที่ลงทุน โดยควรลงทุนอย่างน้อย 6 เดือน โดยเป็นผู้ลงทุนที่สามารถรับความเสี่ยงได้ในระดับต่ำถึงปานกลางจากการลงทุนในตราสารหนี้ทั้งในและต่างประเทศ และต้องการสภาพคล่องสูง